cyanic-selkie/wikianc huggingface dataset:
John F. Kennedy
FBI:n seuranta
Keskusrikospoliisi FBI oli seurannut Kennedyä jo vuodesta 1942. Silloin Kennedy seurusteli Lontoossa asuessaan naisen kanssa, jota FBI piti epäilyttävänä, sillä tämä oli haastatellut Hitleriä ja Göringiä. Tästä seurannasta alkoi Kennedyn ja FBI:n johtajan J. Edgar Hooverin keskinäinen katkeruus, vaikka julkisesti Kennedy katsoikin parhaaksi aina imarrella Hooveria. Hoover sai myöhemmin myös selville Kennedyn yhteydet mafiapäällikkö Sam Giancanaan.
Akaan kaupunginkirjasto
Akaassa kirjastopalveluja alkoi tarjota lainakirjasto vuonna 1861. Aluksi toimintaa kesti pari vuotta. Lainakirjasto jatkoi toimintaansa vuonna 1874.
Piia Jallinoja
Jallinoja valmistui ylioppilaaksi Etelä-Tapiolan lukiosta 1985. Hän opiskeli Helsingin yliopiston valtiotieteellisessä tiedekunnassa, ja valmistui sieltä sosiologiksi ja edelleen valtiotieteen tohtoriksi (sosiologia). Hänen väitöskirjansa (2002) oli otsikoitu Genetics, negotiated ethics and the ambiguities of moral choices. Hän on Helsingin yliopiston sosiologian laitoksen dosentti.
Komin kieli
Historia
Komin kielestä on kolme päävarianttia. Venäjän federaatioon kuuluvassa Komin tasavallassa käytetään komisyrjäänin kieltä, jolla oli alle 160 000 puhujaa vuonna 2010. Vastaavasti Permin alueeseen liitetyn entisen Permin Komin autonomisen piirikunnan alueella puhutaan komipermjakin kieltä, jolla oli noin 60 000 puhujaa vuonna 2010. Molemmat komin kielen variantit ovat keskenään täysin ymmärrettäviä. Kolmas komin päävariantti on Jazvan komi, jolla on noin 4 000 puhujaa.
Place du Carrousel
pienoiskuva|300x300px|Place du Carrousel etualalla näkyvän Louvren pyramidin ja taaempana näkyvän [[Arc de Triomphe du Carrousel|Arc de Triomphe du Carrouselin välissä]] Place du Carrousel on aukio Pariisissa aivan Louvren vieressä, sen länsipuolella. Aukio on saanut nimensä aurinkokuningas Ludvig XIV:n paikalla vuonna 1662 järjestämän Grand Carrouselin muistoksi. Carrouselit olivat Ranskassa 1600–1700-luvulla harjoitettuja suuria ratsastusspektaakkeleja.
Juha Hänninen
Hänninen on toiminut vuodesta 2001 lähtien ensin sitoutumattomana, myöhemmin kokoomuslaisena Oulun kaupunginvaltuutettuna ja toimi Kokoomuksen valtuustoryhmän puheenjohtajana 2011–2015.
Jorma Verno
Jorma Einari Verno (vuoteen 1935 Granbom; 25. marraskuuta 1914 Perniö – 16. toukokuuta 1986 Helsinki) oli suomalainen everstiluutnantti ja kirjailija.
Enigma (musiikkiprojekti)
Enigma on Michael Cretun ja Sandran musiikkiprojekti. Michael on projektin tuottaja ja sanoittaja. Sandra toimii levyillä usein laulajana.
Pori WLAN
Verkko tukee Porin kaupungin matkailua, koska Pori Jazzin vieraat voivat hyödyntää sitä.
Sahalinin alue
Maantiede
Sahalinin alue käsittää noin 950 kilometriä pitkän Sahalinin saaren ja 1 150 kilometrin mittaisen Kuriilien saarten saariryhmän. Japani katsoo kuitenkin Kuriilien Iturupin, Šikotanin, Kunaširin ja Habomai-saarten muodostavan itselleen kuuluvat ns. Pohjoiset territoriot (Hoppō).
Alueen merkittävimpiin luonnonsuojelualueisiin kuuluu kaksi luonnonpuistoa (Poronaiskin luonnonpuisto Sahalinin saaren keskiosan noin 100 kilometriä pitkällä Terpenijan niemellä; Kuriilien luonnonpuisto Kuriilien lounaisella Kunašir-saarella) sekä Pienten Kuriilien suojelualue.
Väestö
Enemmistö asukkaista on nykyisin venäläisiä. Suurin osa alueen japanilaisesta väestöstä evakuoitiin Japaniin Neuvostoliiton vallatessa saaren eteläosan. Vuonna 2002 oli väestöstä venäläisiä 84,3 % (460 778), korealaisia 5,41 % (29 592) ja ukrainalaisia 4,0 % (21 831). Loput 6,29 % koostuu 125 etnisestä ryhmästä (muun muassa giljakeista ja ainuista).
Talous
Alueen talous rakentuu nykyisin paljolti petrokemiallisen tuotantotoiminnan varaan; alueelta saadaan maaöljyä, maakaasua ja kivihiiltä. Kalastus ja kalanjalostusteollisuus on myös tärkeä elinkeino. Muita teollisuudenaloja ovat metsä-, puunjalostus-, paperi- ja selluloosateollisuus. Maatalous on keskittynyt karja- ja porotalouteen sekä vihannesten viljelyyn. Lisäksi on turkistarhausta.
Leena Havunen
Ura
Havunen aloitti lentopallouransa Seinäjoen Maila-Jussien riveissä juniorina. Kaudella 2001 hän nousi 17-vuotiaana Seinäjoen Tangon naisten SM-liigajoukkueeseen, josta asti hän on jatkanut pelaamista kotimaisessa liigassa. Havunen lähti pelaamaan Messukylän Toverit kaudeksi 2003, kun Seinäjoen Tangon ajautui talousvaikeuksiin, joka johti lopulta liigapaikan menettämiseen.
Saavutukset
Joukkueessa:
Ford V4 Köln -moottori
Suunnittelu
Moottorin konstruktio on aikalaisistaan poikkeava, jokainen kiertokanki on varustettu omalla kammenkaulalla, ei yhtenäisillä.
1,7 litran (1699 cm3) versiossa sylinterin halkaisija on 90.00 mm ja iskunpituus on 66,8 mm. Tehoa oli joko 65 hv (48 kW) ja vääntöä 129 NM tai sitten 70 hv (52 kW) ja vääntöä 137 NM tai sitten 75 hv (55 kW) ja vääntöä 130 NM.
New Jersey (albumi)
Albumin nauhoittaminen
Yhtye halusi alun perin julkaista New Jerseyn tupla-albumina, mutta levy-yhtiö Mercury Records pelkäsi ettei albumi pystyisi toistamaan Slippery When Wetin myyntilukemia kalliimman hinnan vuoksi ja kielsi tupla-albumin julkaisemisen.
Avoveteen (elokuva)
Avoveteen on Orvo Saarikiven ohjaama suomalainen urheiluelokuva vuodelta 1939. Se perustuu Urho Karhumäen romaaniin Avoveteen.
Käsikirjoituksen pohjana ollut Karhumäen romaani palkittiin kultamitalilla vuoden 1936 Berliinin olympialaisten taidekilpailussa.
Luettelo Resident Evil -hahmoista
Tämä on luettelo Resident Evil -pelisarjan hahmoista.
Time Out with Britney Spears
Time Out with Britney Spears on yhdys­valtalaisen laulajan Britney Spearsin ensimmäinen videoalbumi. Se julkaistiin VHS-versiona 23. marras­kuuta 1999 ja DVD-versiona vuonna 2001. Sen kesto on 53 minuuttia.
Ruotsin maakunnat
Tilastoja Ruotsin maakunnista
Väkiluvultaan suurimmat maakunnat ovat Uplanti, Länsi-Götanmaa, Skåne ja Södermanland, joissa on kaikissa yli miljoona asukasta. Niiden osuus Ruotsin väestöstä on hieman yli puolet. Väestöltään pienimmät maakunnat ovat Härjedalen, Öölanti, Dalsland ja Gotlanti.
Lehmisavu (maalaus)
thumb|300px|Eero Järnefelt: Lehmisavu (1891). Lehmisavu on Eero Järnefeltin öljymaalaus vuodelta 1891. Se esittää sääskiä karkottavan lehmisavun ympärille kerääntyneitä lehmiä suomalaisessa maalaismaisemassa.
Halal
Lisätietoa
Maallikot voivat seurata asiassa niitä oppineita, joihin he luottavat. Epäselvissä tapauksissa on suositeltavaa kääntyä oman moskeijan imaamin puoleen.
Once (Nightwishin albumi)
Levyn julkaisemisen jälkeen Nightwish aloitti vuoden 2005 loppupuolelle kestäneen maailmankiertueen, joka käsitti noin 150 konserttia kaikissa maanosissa.
Colette Renard
Elämäkerta
Opiskeltuaan sellonsoittoa, Colette Renard valitsi porvarillisen ammatin ja ryhtyi sihteeriksi. Hänestä kuitenkin tuli Raymond Legrandin orkesterin laulusolisti ja melko pian myös orkesterinjohtajan vaimo. Vuonna 1956 hän loi itsestään henkilökuvan Irma, ja tarkoituksena oli esiintyminen ranskalaisessa Marguerite Monnot'n musikaalisessa komediassa Irma la douce. Tätä musiikkinäytelmää esitettiin yhtäjaksoisesti aina vuoteen 1967 saakka.
Puijon Pesis
Palkitut
Etenijäkuningas:
Vuoden tulokas:
Kultainen maila:
Talvisodan tausta
Neuvostoliitto haki 1930-luvun puolivälistä lähtien itselleen edullisempia rajoja ja tukikohtia Suomesta. Vuonna 1938 NKVD-agentti Boris Jartsev esitti konkreettiset vaatimukset Suomelle vedoten Saksan uhkaan: Suomen olisi pitänyt solmia puolustusliitto Neuvostoliiton kanssa. Suomi torjui vaatimukset eikä Suomen hallitus tajunnut Jartsevin toimineen Neuvostoliiton ylimmän johdon valtuuttamana. Molotov–Ribbentrop-sopimuksen jälkeen syksyllä 1939 Neuvostoliitto esitti julkisesti vaatimuksensa, joihin kuului nyt maiden välisen rajan siirtäminen Karjalankannaksella kauemmas Leningradista. 12.–14. lokakuuta 1939 käytiin ensimmäinen neuvottelukierros Suomen kanssa, 3.–4. marraskuuta 1939 käytiin toinen neuvottelukierros Suomen kanssa ja 9. marraskuuta 1939 käytiin kolmas neuvottelukierros Suomen kanssa.
Tausta
Hyökkäyksellisestä näkökulmasta Neuvostoliitto saattoi uhata Suomen kautta Saksalle elintärkeän rautamalmin tuontia Pohjois-Ruotsista ja hallita Itämerta. Lisäksi Suomen kautta avautui lisäreitti Norjaan, josta Neuvostoliiton merivoimille tarjoutui mahdollisuus Pohjois-Atlantin valvontaan. Suomessa oli myös korkealaatuista metsä- ja metalliteollisuutta sekä malmivarantoja.
Pohjoismainen suuntaus
Pohjoismaisen yhteistyön pohjaksi ei sen sijaan tarvittu muodollisia sopimuksia. Suomi liittyi vuonna 1933 ns. Oslo-valtioihin, joihin kuului Pohjoismaiden lisäksi Benelux-maat. Seuraavana vuonna Suomi osallistui ensimmäistä kertaa Pohjoismaiden ulkoministerien kokoukseen. Pohjoismainen yhteistyö kehittyi ns. pohjoismaiseksi suuntaukseksi, joka korosti puolueettomuutta. Joulukuussa 1935 pohjoismainen suuntaus valittiin Suomen viralliseksi ulkopoliittiseksi linjaksi. Suomen hyväksyminen Pohjoismaihin ei ollut itsestään selvää, sillä epäilyksiä aiheutti erityisesti Kivimäen hallituksen aikana (1932–1936) Suomen demokratian aitous, suhteet Saksaan ja ruotsin kielen asema. Varsinkin Cajanderin hallituksen aikana (1937–1939) näitä epäilyksiä onnistuttiin hälventämään ja yhteistyö Pohjoismaiden kanssa syveni.
Ahvenanmaan linnoittaminen
Vuonna 1938 Ahvenanmaan kysymys muodostui sekä Ruotsin että Suomen lehdistössä suosituksi teemaksi; Ahvenanmaan kysymyksen koettiin tarjoavan lähtökohdan Ruotsin ja Suomen sotilaalliselle yhteistyölle. Jo vuoden 1938 alussa Suomi oli laatinut Ahvenanmaan puolustussuunnitelman kustannusarvioineen. Huhti–heinäkuussa Ruotsi ja Suomi neuvottelivat salaisesti puolustuksen toteuttamisesta; tarkoitus oli saada loppuvuodesta sekä alueen asukkaiden että vuoden 1921 sopimuksen allekirjoittajavaltioiden suostumus sopimuksen tarkistamiselle. Lisäksi Ruotsi vaati, että myös Neuvostoliiton suostumus hankitaan; Suomi nosti asian esille ns. Jartsev-neuvotteluissa.
Suomi ja Ruotsi laativat tammikuussa 1939 ns. Tukholman suunnitelman, joka kavensi Ahvenanmaan demilitarisoitua vyöhykettä ja salli tilapäisten puolustusjärjestelyjen tekemisen myös pääsaarille. Toteutuessaan se olisi parantanut molempien maiden mahdollisuuksia pysyä yhdessä puolueettomana. Sopimus oli luonteeltaan alustava: ensin oli hankittava kaikkien vuoden 1921 sopimuksen allekirjoittajamaiden suostumus ja sen jälkeen sopimukselle oli hankittava Kansainliiton suostumus. Neuvostoliiton lobbauksen ansiosta jotkin maat vaativat myös muiden kiinnostuneiden maiden – kuten Neuvostoliiton – suostumusta. Neuvostoliitto puolestaan halusi suostumuksensa vastineeksi maalis-huhtikuussa 1939 Suomenlahden saaret 30 vuodeksi vuokralle. Siihen ei suostuttu ja neuvottelujen annettiin katketa.
Vahid Hambo
Ura
Keväällä 2023 hän ilmoitti lopettavansa ammattilaisuransa jalkapalloilijana. Hän oli lopettaessaan vain 28-vuotias. Hän kärsi urallaan useista loukkaantumisista.
The Beast on the Road
Kiertueen eri konserteista on julkaistu runsaasti bootlegejä, mutta kiertueen virallinen Iron Maiden -livealbumi on Beast over Hammersmith. Albumi on äänitetty Lontoossa, Hammersmith Odeon -konserttisalissa 20. maaliskuuta 1982.
Takeda Shingen
Takeda Shingen  ( 1. joulukuuta 1521 – 13. toukokuuta 1573) oli Shinanon ja Kain provinssien (nykyisen Chūbun alueen Naganon ja Yamanashin prefektuurit) daimio ja kyvykäs sotapäällikkö Japanissa myöhäisellä Sengoku-kaudella  eli taistelevien valtioiden aikakaudella.
Lionel Hutz
Hutz kärkkyy onnettomuuksia ylipuhuakseen ihmisiä nostamaan korvausjuttuja, oli sellaiseen perusteita tai ei. Hän ei ymmärrä oikeuskäytännöistä tai lainsäädännöstä juuri mitään, joten hänen juttunsa päättyvät säännönmukaisesti häviöön tai oikeussalista pakenemiseen. Hän pitää nuhjuista toimistoaan Springfieldin ostoskeskuksessa ja houkuttelee asiakkaita arvottomilla asiakaslahjoilla. Päätoimensa ohella – ja usein sen yhteydessäkin – Hutz hankkii sivutuloja kaikella mahdollisella aina suutarin ammatista alkaen. Hän on sarjan mittaan osoittanut kyvyttömyytensä ainakin lapsenvahtina, agenttina, henkivartijana, luvattoman elämäkerran kirjoittajana, kiinteistönvälittäjänä ja mahdollisesti huumekauppiaana. Suuri osa hänen puuhistaan ei tunnu kestävän päivänvaloa.
Oikeusjutut
Hutzin jäätyä pois sarjasta Simpsonin perheen uudeksi vakituiseksi lakimieheksi tuli vähintään yhtä kyvytön entinen kiinteistönvälittäjä Gil Gunderson.
Puhu minulle
Albumin ainoa hitti oli melko paljon radiosoittoakin saanut nimikappale Puhu minulle, josta tehtiin myös musiikkivideo. 2000-luvun alussa lähinnä hengelliseen musiikkiin keskittynyt Hallikainen palasi tällä levyllä iskelmän pariin. Hänen edellinen iskelmälevynsä oli vuonna 2000 julkaistu Onnenpyörässä.
Hänen Majesteettinsa Roope Ankka
Tyypillisiä Don Rosalle ovat myös viittaukset hänen lapsuutensa rakkaimmat ankkasarjakuvat piirtäneen Carl Barksin tarinoihin. Hänen Majesteettinsa Roope Ankassa esiintyvä Julle Ankanpään patsas nähtiinkin ensi kerran Barksin tarinassa Maailman rikkain mies (Cornelius Coot Story, 1952). Sen lisäksi, että patsas esiintyy Rosan tarinassa, hän selittää myös patsaan käsissään pitämien maissintähkien merkityksen. Tämän lisäksi tarinassa vilahtavat myös Roopen skotlantilaisen sukulinnan haarniskat, jotka esiintyivät ensi kerran Barksin tarinassa Vanhan linnan salaisuus (The Old Castle’s Secret, 1948).
Kylmä Metalli
Seuraavaa numeroa varten Mattila ja Nevalainen perustivat yrityksen "Kylmä Metalli avoin yhtiö" ja aloittivat yhteistyön Kuusaan Kirjapaino Ky:n kanssa. KM 2/85 painettiin jo kirjapainossa, painos 1 100 kpl. Sisältöä tuottivat tähän numeroon muun muassa Hannu Mänttäri ja Johanna Sinisalo sekä Pekka A. Manninen. Jai Mattilalta julkaistiin myös edelleen hänen omia sarjakuviaan. Lisäksi Janne Nevalainen teki ainoan KM:ssä julkaistun itse kirjoittamansa sekä piirtämänsä sarjakuvan "Tuska" kynäruiskutekniikalla.
Jaana Ronkainen
Ura
Hänen parhaat saavutuksensa ovat judon Euroopan-mestaruuskilpailuissa hopea (1988), kulta (1989) ja seitsemäs (1990) 52 kilogramman sarjassa sekä pronssi 48 kilogramman sarjassa (1982).
Hongkongin vuosien 2019–2020 mielenosoitukset
Tästä huolimatta 9. kesäkuuta alkoivat satojen tuhansien ihmisten protestit ja mellakat, jotka jatkuivat kuukausia. Ne häiritsivät huomattavasti Hongkongin arkea. Junat eivät aina kulkeneet, koulut saattoivat olla kiinni jne. Protestit jatkuivat, vaikka Hongkongin johtaja veti luovutuslain pois. Noin 10 ihmistä kuoli mellakoissa tai niiden seurauksena. Myös sivullisia joutui protestoijien raivon uhriksi, esimerkiksi mandariinikiinan puhumisen takia. Molemminpuolinen väkivalta kiihtyi marraskuussa 2019, ja Kiina uhkasi palauttaa järjestyksen voimatoimin. Kiinan kannan mukaan protestit ovat radikaalien luomus ja ulkomailta rahoitettuja. Kiinan hallinnon mielestä länsimedia oli puolueellinen.
Protestit
Elokuun 18. päivänä järjestettyyn mielenosoitukseen osallistui järjestäjien mukaan 1,7 miljoonaa ihmistä. Mielenosittajat alkoivat lisätä välineistöään, elokuussa käytettiin mm voimakkaita laserosoittimia poliisien sokaisemiseen. Poliisi taas pyrki entistä tehokkaamin hajottamaan väkijoukot ja murtamaan protestit.
Simpsonit (30. tuotantokausi)
Kauhujen talo, osa 29 (Treehouse of Horror XXIX)
Avaruudesta tulleet palot alkavat muuttaa Springfieldin asukkaita kasveiksi. Psykopaatiksi muuttunut Lisa sieppaa Bartin, Milhousen ja Nelsonin ja pitää heitä tyrmässä. Simpsonit vierailevat johtaja Burnsin perustamassa vanhainkodissa, jonka asukkaat muuttuvat dinosauruksiksi.
Älä tartu mun rattiin (Baby You Can't Drive My Car)
Itseohjautuvia autoja valmistava tehdas palkkaa Homerin ja Margen työskentelemään tiiminä.
Lelutrauma (Mad About the Toy)
Bartin kellarista löytämät muovisotilaat herättävät Abessa muistoja, jotka liittyvät homoseksuaalisuuteen ja valokuvaukseen.
Parkettien paistiveitsi (I'm Dancing as Fat as I Can)
Homer suututtaa Margen katsomalla heidän suosikkisarjansa uuden kauden yksin ja joutuu opettelemaan tanssimaan lepyttääkseen Margen.
Marge ottaa ohjat (I’m Just a Girl Who Can’t Say D’oh)
Näyttelijät kyllästyvät amatööriteatterin tyranniohjaajaan ja Marge päätyy toteuttamaan aivan toisenlaisen musikaalin kuin oli suunniteltu.
FS Redoutable (1876)
Valmistus
Alus tilattiin Lorientin laivastontelakalta ja sen köli laskettiin joulukuussa 1872. Alus laskettiin vesille 18. syyskuuta 1876 ja se otettiin palvelukseen 8. helmikuuta 1879.
Hell Awaits
Äänimaailmaltaan albumi on huomattavasti edeltäjäänsä Show No Mercyä synkempi ja raskaampi, ja albumi onkin innoittanut monia äärimetalliyhtyeitä.
Talli
Hevostalli ennen
Hevonen oli tärkeä kotieläin ennen aikaan, kun ei ollut vielä traktoria ja muita koneita. Hevonen pysyi pientiloilla tärkeänä voimanlähteenä jopa 1960–1970-luvulle saakka. Hevosesta pidettiin hyvää huolta. Viimeisinä aikoina hevosella oli oma tila eli hevostalli, yleensä navettarakennuksen yhteydessä. Aikaisemmin hevostalli oli yleensä erillinen kaksikerroksinen rakennus, jonka yläkerrassa eli tallin parvella pidettiin heiniä. Karjalassa ei vanhimpina aikoina hevosille ollut tallia, vaan niitä pidettiin usein navetan (läävän) katoksessa (l. kujassa l. tanhuassa). Tallissa oli oma ovi ja pieni ikkuna.
Hevonen oli tallissa parressa eli pilttuussa päitsillä (suitsilla, päihtimillä) eli riimulla kiinnitettynä. Vanhimpaan aikaan tallissa oli maalattia, mutta betonipohjan yleistyttyä betonin päälle rakennettiin yleensä puulattia, jonka päällä hevonen seisoi ja makasi. Paljas betoni olisi murentunut hevosen suuren painon ja rautakenkien alla. Puulattialle levitettiin oljet tai pahnaa kuivikkeiksi. Hevosen edessä oli seimi, johon laitettiin rehut eli heinät ja ”appeet”, joissa oli viljaa ja muuta lisuketta. Hevostallissa oli varsalle karsina.
Suojärvi (Janakkala)
Suojärvi on Kanta-Hämeessä Janakkalassa Myllynkylän lähellä sijaitseva järvi.
Elias Tuomela
Ville Elias Tuomela (s. 3. marraskuuta 1996) on suomalainen jalkapalloilija.
Varan kunta
Väestönkehitys
Vielä vanhempien vuoden 1984 lopun tietojen mukaan 2,6 prosenttia kunnan asukkaista oli ulkomailla syntyneitä. Tuolloin kunnassa asui 168 Suomessa syntynyttä, mikä vastasi 1,0 prosenttia kunnan väestöstä.
Taajamat
Kunnassa on 8 taajamaa, joiden osuus kunnan väestöstä vuoden 2010 lopussa oli 53,6 prosenttia. Taajamien ulkopuolella asui tuolloin 7 308 asukasta. Seuraavassa on lueteltu kunnan alueella sijaitsevat taajamat väkilukuineen:
Kunnan keskustaajama on lihavoitu.
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Markku Pesonen
Markku Pesonen (s. 1954) on oululainen voimanostaja. Hänen parhaat saavutuksensa ovat Euroopan mestaruus ja MM-hopea vuodelta 1983. Hän edusti urheiluseura Oulun Tarmoa.
Reeta-Leena Vestman
Elämä ja ura
Ennen näyttelijänuraansa Reeta Vestman toimi pop-folk yhtye Husky Rescuen solistina 2004-2010. Yhtye kiersi laajasti Isossa-Britanniassa, Euroopassa, Amerikassa ja Aasiassa klubeilla ja festivaaleilla, kuten Lollapalooza, Glastonbury, South by Southwest ja Austin City Limits ja julkaisi kolme studioalbumia Country Falls (2004), Ghost Is Not Real (2007) ja Ship of Light (2010) ja yhden remixes/rarities -kokoelman Other Worlds (2010), jotka ovat niittäneet kansainvälistä tunnustusta eri medioissa mm. Pitchfork, Q, NME, The Times, The Guardian, Daily Telegraph (Album of the Week), Mojo, Artrocker, Clash, Sunday Times (CD of the Week). Husky Rescuen musiikkia on kuultu myös eri tv- ohjelmissa ja mainoksissa mm. P&O, The Sopranos, One Three Hill ja Beck's. Hän on toiminut The Roots of Love -yhtyeen vokalistina, jonka debyyttialbumi Personal Contact julkaistiin keväällä 2015. Yhtyeen muut jäsenet ovat Pale Saarinen (harmonikka), Anssi Nykänen (rummut), Harri Taittonen (rhodes), Tuomas Metsberg (kitarat) ja Ape Anttila (basso).
Michel Blavet
Blavet oli kotoisin Besançonista, Ranskasta. Hän opiskeli useiden soitinten soittoa, mutta erikoistui myöhemmin huiluun. Uransa aikana Blavet soitti huilua muun muassa Pariisin oopperan orkesterissa sekä Ludvig XV:n Musique du Roi -orkesterissa.
Hellas (piano)
Historiaa
Vuonna 1951 tehdas muutti Helsingistä Nurmijärven Rajamäelle, jonne valmistui uusi 11 000 neliömetrin laajuinen tehdas vuonna 1963. Vuoden 1967 Suomen markan devalvaation jälkeen käynnistyi Hellas-pianojen vientitoiminta 38 pianon toimituksella. Hellas-Pianon palveluksessa oli 1980-luvulla noin 250 työntekijää, ja pianoja valmistui noin 9 000 vuodessa. Viennin osuus oli parhaimmillaan noin 60 prosenttia. Vuonna 1985 avattiin Hyvinkäällä toinen tehdas, joka työllisti noin 30 henkilöä ja valmisti pianoja saksalaiselle Hohner-merkille. Hellas-piano Oy osti kotimaisen kilpailijansa Fazer Pianon vuonna 1989.
Teen Anguish Volume One
Teen Anguish (Volume One) on kokoelma-albumi vuodelta 1979 yhdysvaltalaisen The Dixie Cups -naislauluyhtyeen tuotannosta. Alaotsikkona on "eli 11 syytä miksi the Dixie Cups elää ikuisesti".
Bulgarian parlamenttivaalit 2001
Bulgarian parlamenttivaalit 2001 toimitettiin Bulgariassa 17. kesäkuuta 2001. Vaaleissa valittiin 240 edustajaa Bulgarian kansalliskokoukseen nelivuotiskaudelle. Vaalit voitti Kansallinen liike vakauden ja vaurauden puolesta, joka sai puolet parlamentin paikoista. Naisia kansalliskokoukseen valittiin 63. Äänestysaktiivisuus oli 67 %.
MechWarrior 2: 31st Century Combat
Pelaaminen
Peli tunnetaan myös taustamusiikista, jonka sävelsivät Gregory Alper ja Jeehun Hwang.
Tummakirjosiipi
Levinneisyys ja lentoaika
Tummakirjosiipeä tavataan laajalla alueella Pohjois-Afrikasta Espanjan ja Ranskan kautta Keski-Eurooppaan, Balkanille, Baltiaan ja idässä aina Pohjois-Kiinaan ja Jakutiaan saakka. Laji puuttuu Belgiasta Pohjois-Saksan kautta Puolaan ulottuvalta alueelta, Britteinsaarilta sekä suuresta osasta Italiaa. Pohjoismaissa sitä tavataan Norjan keskiosissa, Ruotsin eteläosissa ja itärannikolla sekä Ahvenanmaalla ja eteläisessä Suomessa. Suomessa levinneisyys rajoittuu Ahvenanmaalta ja lounaissaaristosta suunnilleen Turku–Lieksa-linjan eteläpuolelle. Yleisin laji on Ahvenanmaalla, lounaissaaristossa sekä Lounais- ja Kaakkois-Suomessa. Lentoaika on yhtenä sukupolvena heinäkuun alkupuolelta elokuun puoliväliin. Lennon huippu osuu yleensä heinä–elokuun vaihteeseen.
Törkeä varkaus
Oikeuskäytäntö
Vuoden 2008 tilastojen mukaan yksittäisrikoksena törkeästä varkaudesta tuomittiin 422 henkilöä. Tuomioista 174 oli ehdollisia vankeusrangaistuksia (41 %), 27 yhdyskuntapalvelua (6 %) ja 213 ehdotonta vankeutta (51 %). Ehdollisten vankeusrangaistusten keskipituus oli 8,3 kuukautta ja ehdottomien 12,5 kuukautta.
Metsähallituksen retkikohteiden tunnukset
Tämä artikkeli on luettelo Metsähallituksen ylläpitämien retkikohteiden tunnuksista. Kaikilla Suomen kansallispuistoilla on omat tunnuksensa, joita käytetään mm. virallisissa yhteyksissä, alueesta kertovissa esitteissä sekä luontokeskusten matkamuistotuotteissa. Lisäksi osalla valtion retkeilyalueista sekä muista luontokohteista on vastaavia tunnuksia. Suurimman osan tunnuksista on suunnitellut Metsähallituksen graafikko Jari Kostet.
Kansallispuistojen tunnukset
Kansallispuistojen tunnusten aiheita ovat pääasiassa eläin- ja kasvilajit, mutta myös maisema- ja kalliomaalausaiheisia tunnuksia on suunniteltu.
Latrell Sprewell
Sprewell valittiin NBA:n toiseen tulokasviisikkoon kaudella 1992–1993 sekä NBA:n ensimmäiseen tähdistöviisikkoon kaudella 1993–1994. Hän edusti NBA:ssa Golden State Warriorsia vuosina 1992–1998, New York Knicksiä vuosina 1998–2003 sekä Minnesota Timberwolvesia vuosina 2003–2005.
Luettelo SM-liiga-seurojen päävalmentajista
Tämä on luettelo jääkiekon SM-liigassa pelanneiden joukkueiden päävalmentajista. Listassa on päävalmentajat vain SM-liigassa pelattujen kausien ajalta. Nimen perässä on kerrottu vuodet, joina kukin valmentaja on kyseistä seuraa valmentanut. Jos valmennussuhde on päättynyt kesken kauden, on vuosiluvun perässä "†". Nykyisten päävalmentajien nimet on lihavoitu.
Pelicans
Listassa myös Pelicansia edeltäneiden Reippaiden valmentajat.
Japani
Maan yhdistäminen
Eurooppalaisen teknologian avulla Oda Nobunaga onnistui kukistamaan useita muita daimioita ja saamaan haltuunsa heidän läänityksensä joko suoraan tai välillisesti. Nobunagan sotaretki toi Japanin lähelle yhdistymistä, mutta hänet murhattiin vuonna 1582. Nobunagaa seurannut Toyotomi Hideyoshi onnistui tehtävässä vuoteen 1590 mennessä. 1590-luvulla Hideyoshi hyökkäsi kaksi kertaa Koreaan, joutuen kuitenkin ensimmäisellä kerralla vetäytymään. Toisen hyökkäyksen katkaisi Hideyoshin kuolema vuonna 1598. Häntä seurasi Tokugawa Ieyasu, joka voitti kilpailijansa Sekigaharan taistelussa. Ieyasu perusti vuonna 1603 Edoon Tokugawa-shōgunaatin, mikä merkitsi pitkän ja rauhallisen Edo-kauden alkua.
Asevoimat
Japanilla on ollut Djiboutissa, pienessä strategisesti erittäin tärkeässä paikassa Afrikan sarvessa sijaitsevassa valtiossa, sotilaallinen tukikohta vuodesta 2009 lähtien. Se perustettiin tukemaan kansainvälistä toimintaa alueella lisääntynyttä merirosvoutta vastaan. Vuosikymmen tukikohdan perustamisen jälkeen merirosvous alueella on voitettu kansainvälisen yhteisön aktiivisen toiminnan takia, mutta Japani on jatkanut edelleen tukikohtaansa Djiboutissa. Tukikohdan tehtävänä tosiasiallisesti on tarkkailla Kiinan aktiivista läsnäoloa alueella.
Maantiede
Japanilla on rannikkoa yhteensä 29 751 kilometriä. Sitä ympäröivät meret ovat Filippiinienmeri etelässä, Tyynimeri idässä, Ohotanmeri pohjoisessa, Japaninmeri lännessä ja Itä-Kiinan meri lounaassa.
Alueellinen jako
pienoiskuva|280px|Hallinnollisesti Tokio koostuu 23 erillisalueesta. Japani jaetaan yleisesti alueisiin, joilla ei kuitenkaan ole hallinnollista merkitystä. Suurin ja runsasväkisin saari Honshū jaetaan yleensä viiteen tai useampaan alueeseen, jotka ovat pohjoisesta etelään Tōhoku, Kantō (sisältää Tokion), Chūbu (Japaninmeren puoleinen osa muodostaa Hokurikun alueen ja Tyynenmeren puoleinen rannikko Tōkain alueen), Kansai (sisältää Osakan ja Kioton) ja Chūgoku. Muut saaret, Hokkaidō, Shikoku, Kyūshū ja Okinawa, muodostavat omat alueensa.
Väestö
Japanissa asuu yhteensä noin 127 miljoonaa ihmistä. Maan väestötiheys on suuri ja väestö on keskittynyt suurimmaksi osaksi kaupunkeihin erityisesti Tyynenmeren rannikolle. Väestön merkittävä piirre on sen etninen ja kielellinen homogeenisuus: noin 98,5 prosenttia väestöstä on japanilaisia. Japanissa elää kuitenkin joitakin merkittäviä vähemmistöjä, joista maalle alkuperäisiä ovat pohjoisessa elävät ainut ja eteläisten saarten ryūkyūlaiset sekä sosiaalinen vähemmistö burakulaiset, jotka tekivät feodaalikaudella muiden ”likaisina” pitämiä töitä Intian kastittomien tavoin. Maahan muuttaneita vähemmistöjä ovat korealaiset (0,5 prosenttia väestöstä), kiinalaiset (0,4 prosenttia) ja Japaniin palanneet brasilianjapanilaiset. Maassa asuu myös lähes 200 000 Filippiineiltä ja kymmeniä tuhansia Perusta muuttaneita henkilöitä.
Animal Crossing
Pelaaminen
Pelin aika noudattaa pelikonsolin sisäistä kelloa. Pelissä on kaikki neljä vuodenaikaa juhlineen. Esimerkiksi jouluaattona Jingle the Dark-Nosed Reindeer tulee jakamaan lahjoja kilteille lapsille. Asettamanaan syntymäpäivänä pelaaja saattaa saada lahjoja kyläläisiltä.
Mikko Heikka
Ura
Vuodesta 1989 lähtien Heikka toimi Helsingin tuomiokirkkoseurakunnan kirkkoherrana ja siten myös Helsingin tuomiorovastina ennen valintaansa Espoon hiippakunnan ensimmäiseksi piispaksi 2004. Tuomiorovastina hän toimi muun muassa Cantores Minores -poikakuoron, Helsingin urkukesän sekä Via Crucis -pääsiäisnäytelmän hallitusten puheenjohtajana. Helsingissä Heikan haastavin hallinnollinen tehtävä oli neljän keskustaseurakunnan yhdistäminen. Piispana hän on johtanut uuden Espoon hiippakunnan ja sen kaikkien toimintamuotojen perustamisen.
Pekka Laurila
Pekka Laurila oli aktiivinen arkkitehti, suunnittelija, opettaja ja tutkija sekä yhteiskunnallinen keskustelija, joka perehtyi erityisesti kulttuurihistoriallisesti arvokkaisiin rakennuksiin. Hän puhui rakennushistoriallisten arvojen ja säilyttämisen puolesta aikana, jolloin niitä ei pidetty itsestäänselvyytenä. Tampereelle asetuttuaan hän oli tehdasmiljöiden ja vanhojen työväen asuinalueiden puolestapuhuja. Etenkin Pispala oli hänelle tärkeä. Hän muutti Pispalan Rinnekadulle 1970-luvun lopulla ja hän ja hänen korkeakoululaitoksensa suuntasivat tutkimuksiaan Pispalaan silloin, kun alueen asemakaavasta ja perusparannuksesta kamppailtiin. Laurila korjasi oman talonsa vaatimattomasti ja sulautui muutenkin tavallisten pispalalaisten seuraan kuin kuka tahansa muukin. Vaikka Laurilan eläkevuosia varjostivat monet vaivat, hän halusi silti osallistua julkiseen keskusteluun, kuten Finlaysonin tehdasalueella olleen värjäämön tapaukseen ja purkuun vuonna 2005.
Shade Empire
Huhtikuussa 2013 yhtye kertoi Facebook-sivullaan, että kitaristi Janne Niiranen on eronnut bändistä. Yhtyeen uusin albumi, Poetry of the Ill-Minded julkaistiin vuonna 2017.
René Harris
Harrisin hallintoa syytettiin tuhlaavaisuudesta ja väärinkäytöksistä, sekä sekaantumisesta Venäjän mafian rahanpesuun.
Nils Torvalds
Europarlamentaarikko
Torvalds oli RKP:n ehdokkaana vuoden 2009 europarlamenttivaaleissa. Hän sai 14 044 ääntä ja jäi varasijalle. Heinäkuussa 2012 Torvalds nousi varasijalta europarlamenttiin RKP:n puheenjohtajaksi valitun Carl Haglundin tilalle. Vuoden 2014 eurovaaleissa Torvalds valittiin jatkokaudelle 29 355 äänellä. Europarlamentissa Torvalds on toiminut ALDE-ryhmässä, ja valittiin tammikuussa 2017 ryhmän varapuheenjohtajaksi.
Kontrolloija (sarjakuvahahmo)
Historia
Käyttäen mielenhallintateknologiaansa hyväkseen, Kontrolloija hallitsi varakkaita toteuttamaan tahtonsa. Lopulta Tony Stark ilmoittautui klinikalle potilaaksi ja huomasi Kontrolloijan suunnitelmat. Niin Rautamies tuhosi klinikan ja Konrolloijan suunnitelmat.
Voimat ja varusteet
Kontrolloija pitää yllään ulkoista tukihaarniskaan, joka takaa hänelle täyden liikkuvuuden, yli-inhimilliset fyysiset voimat (Kontrolloija nostaa noin 500 kiloa) ja kestävyyden. Hän käyttää nks. Orjalevyjään hallitakseen toisten ihmisten mieltä ja imee samalla orjien henkistä energiaa itseensä. Tämän varastetun energian avulla Kontrolloijan voima kasvaa eksponentiaalisesti (hän kykenee maksimissaan nostamaan 50 tonnia) ja samalla Kontrolloija saa käyttöönsä uhriensa kaikki kyvyt ja taidot. Psionisesti Kontrolloija kykenee hallitsemaa heikkotahtoisimpia uhrejaan jopa ilman Orjalevyjään.
Tony Hawk’s Pro Skater 3
Pelaaminen
Hahmot ovat pääosin samat, kuin kahdessa edellisessä pelissä, mutta Bam Margera on pelissä uutena hahmona. Bob Burnquist oli jäänyt tällä kertaa pois, mutta hän palasi seuraavassa pelissä THPS 4:ssä.
Janne Happonen
Kaudella 2006–2007 Happonen ei yltänyt maailmancupissa kertaakaan kymmenen joukkoon. Hän sijoittui vuodenvaihteessa 2007–2008 Keski-Euroopan mäkiviikolla kymmenenneksi ja saavutti helmikuussa 2008 uransa kolmannen ja neljännen maailmancupin palkintokorokesijan oltuaan toinen kummassakin Sapporon suurmäestä hypätyssä osakilpailussa. Hän otti Kuopiossa uransa kolmannen maailmancupvoiton yhden kierroksen kilpailussa, sijoittui Lillehammerissa kolmanneksi ja oli Nordic Tournamentin yhteispisteissä kolmas. Maailmancupkauden päättäneessä Planican osakilpailussa Happonen oli kolmas ja sijoittui toiseksi parhaana suomalaisena maailmancupin yhteispisteissä kahdeksanneksi. Lentomäen MM-kilpailuissa Oberstdorfissa hän saavutti joukkuekilpailussa hopeaa ja sijoittui henkilökohtaisessa kilpailussa viidenneksi.
Rottenburg am Neckar
Talous ja liikenne
Rottenburgin rautatieasema sijaitsee rataosuudella Tübingen–Horb. Etäisyys Tübingenin päärautatieasemalta on kymmenisen kilometriä. Ergenzingenin kaupunginosassa on rautatieseisake rataosuudella Stuttgart–Tuttlingen. Etäisyys Stuttgartin päärautatieasemalta Ergenzingeniin on noin 55 kilometriä. Myös osa-alueilla Kiebingen, Bad Niedernau ja Bieringen on rautatieseisakkeet.
Miia Melkoniemi
Miia Melkoniemi on suomalainen Taekwondoin. Hän kilpaili ITF:n (International Taekwon-Do Federation) kilpailuissa. Hänen parhaat saavutuksensa ovat Euroopan mestaruus (1996) ja EM-hopeat (1992 ja 2004) erikoistekniikkakilpailussa. Koulutukseltaan hän on lääketieteen tohtori.
Eddie Cochran
Elämän ja uran alkuvaiheet
Cochran syntyi Albert Leassa, Minnesotassa, Yhdysvalloissa vuonna 1938. Hän sai nimekseen Ray Edward Cochran. Cochran kävi koulussa soittotunneilla. Hän kuitenkin innostui soittamaan kitaraa, jolla hän soitti erityisesti kantrimusiikkia, jota hän kuuli radiosta.
Cochran muutti perheineen Bell Gardensiin Kaliforniaan vuonna 1955. Hänen kitaransoittotaitonsa kehittyivät, ja hän perusti yhtyeen kahden kouluystävänsä, jotka kävivät Jr. High Schoolia, kanssa. American Legionin aulassa järjestetyssä esityksessä, jossa esiintyi monia artisteja, hän tapasi Hank Cochranin. He eivät samasta sukunimestä huolimatta olleet sukua toisilleen. Cochranit alkoivat esiintyä yhdessä ja he levyttivät The Cochran Brothers -nimimerkillä. Eddie Cochran toimi lisäksi studiomuusikkona, ja hän alkoi kirjoitella omia kappaleita. Hän teki demon Jerry Capehartin, josta myöhemmin tuli hänen managerinsa, kanssa.
Carlo Caproli
thumb|upright=1.8|Sivu Caprolin kantaatin Quietatevi pensieri partituurista
Eddie Cochran
Soolomenestys
Muita Cochranin tunnettuja kappaleita ovat muun muassa "C'mon Everybody", "Somethin' Else", "My Way", "Weekend", "Nervous Breakdown" sekä hänen kuolemansa jälkeen julkaistu "Three Steps to Heaven".
Kuolema
Lauantaina 16. huhtikuuta 1960 keskiyön aikoihin matkalla Bristolista kohti Lontoon lentokenttää hän joutui kohtalokkaaseen auto-onnettomuuteen Chippenhamissa lähellä Bathia. Onnettomuuden sattuessa hän oli taksissa yhdessä tyttöystävänsä laulunkirjoittaja Sharon Sheeleyn ja laulaja Gene Vincentin kanssa. Auto oli matkalla Chippenhamin läpi Wiltshiressa Englannissa A4-tiellä. Taksi törmäsi lyhtypylvääseen Rowden Hillillä. Onnettomuudessa ei ollut mukana muita autoja. Onnettomuudessa olleet vietiin St. Martin's Hospital -sairaalaan. Cochran kuitenkin kuoli kello 4.10 seuraavana päivänä, kun taas Sheeley, Vincent ja taksikuljettaja selvisivät onnettomuudesta hengissä.
Postuumit julkaisut ja kunnianosoitukset
Cochran oli enimmäkseen esiintyjä. Tästä syystä British Label Rockstar Records on julkaissut hänen musiikkiaan postuumisti enemmän kuin sitä julkaistiin hänen eläessään. Eräs näistä julkaisuista on "Three Stars", joka on tribuutti Ritchie Valensille, J.P. "The Big Bopper" Richardsonille ja Cochranin ystävälle Buddy Hollylle, jotka kaikki kuolivat lento-onnettomuudessa USA:n Iowassa vuotta aiemmin. Cochranin ääni väreilee kohdassa, jossa hän laulaa Hollysta.
Talli (täsmennyssivu)
Henkilöt
Talli on seuraavien henkilöiden sukunimi:
Too Mean to Die
Yhtye aloitti uuden levyn nauhoitukset maaliskuussa 2020. Koronasulkujen takia työ jouduttiin keskeyttämään keväällä hetkeksi, kunnes sitä jatkettiin etäyhtyeksien avulla. Yhtye julkaisi uudelta albumiltaToo Mean To Die ensimmäisen singlen, "The Undertaker" 2. lokakuuta 2020. Kappaleesta julkaistiin samana päivänä video, joka on kuvattu hylätyssä linnassa Puolassa sekä vanhalla hautausmaalla Nashvillessä. Kappaleen vinyylisinglen B-puolella on Oulussa 2019 taltioitu liveversio ”Life’s A Bitch” -kappaleesta.
Sylvester II
thumb|right|200px|Sylvester II:n patsas Aurillacissa, Ranskan Auvergnessa. Paavi Sylvester II (noin 945–12. toukokuuta 1003) oli ensimmäinen ranskalainen paavi. Hän hallitsi 2. huhtikuuta 999 – 12. toukokuuta 1003. Hänen oikea nimensä oli Gerbert Aurillacilainen.
Elämä
Kun Otto II:sta tuli Pyhän saksalais-roomalaisen keisarikunnan keisari vuonna 967, hän nimitti Gerbertin Bobbion luostarin apotiksi Italiaan. Edellisten apottien jäljiltä luostarin asiat olivat kuitenkin huonolla tolalla, joten Gerbert palasi pian takaisin Reimsiin.
Norma Jean (yhtye)
Jäsenet
thumb|Schultz lavalla vahvistimien vieressä
III/JR 37 (talvisota)
Taistelut 12.12.1939 - 5.1.1940
29.12.1939 aamulla hyökkäsi III/JR 37 käskyn mukaisesti Jänismäestä kohti Ruhtinaanmäkeä. Edettävää matkaa olisi ollut vajaa kilometri, mutta neuvostojoukkojen ankaran vastarinnan vuoksi hyökkäys tyrehtyi lähes alkuunsa (joukot etenivät vain noin 300 metriä). Naapuriyksiköiden alueella saavutettiin myös vähäistä menestystä.
1.1.1940 Osasto Patojärvi (7./JR 37 ja 4./JR 38) hyökkäsi Ruhtinaanmäen länsipuolelta ja pääsikin etenemään R:mäki - Juttuselkä tielle. Muu osa pataljoonasta edelleen rintamavastuussa Ruhtimaanmäen pohjoispuolella.
2.1.1940 Ryhmä Oinas sai iltayöstä käskyn sitoa alueellaan olevat vihollisjoukot aktiivisela toiminnallaan. Samanaikaisesti yritettiin jälleen pohjoisesta hyökäten ja idästä kiertäen vallata R:mäen tienhaaraa. Eri suunnista edenneet joukot pääsivätkin kosketukseen toistensa kanssa ja näin vihollisjoukot olivat käytännössä saarroksissa.
3.1.1940 mennessä III/JR 37 oli päässyt etenemään vielä parisen sataa metriä aivan Ruhtinaanmäen kyläaukean laitaan.
Birger Ljungberg
Birger Ljungberg (7. kesäkuuta 1884 Fredrikstad – 20. huhtikuuta 1967 Fredrikstad) oli norjalainen upseeri ja Høyren poliitikko. Hän toimi Norjan puolustusministerinä 1939–1941 sekä lyhyesti keväällä 1942.
Maailmojen sota (vuoden 1938 radiokuunnelma)
Maailmojen sota oli ensimmäisiä Rockefeller-säätiön rahoittaman Radio Projectin tutkimuskohteita.
Tekijäryhmä
Kuunnelman ohjasi ja tuotti Orson Welles ja apulaistuottajana oli Paul Stewart. Musiikista vastasi Bernard Herrmann ja äänitehosteista Ora Nichols, Ray Kramer ja Jim Rogan. CBS:n puolelta lähetystä valvoi Davidson Taylor.
Yleisön reaktiot
Syksyllä 1938 radionkuuntelijat olivat tottuneet siihen, että ohjelmat keskeytyivät uutislähetysten takia, mikä johtui sodanuhasta Euroopassa ja Münchenin sopimusneuvotteluista. Jotkut, jotka olivat kuulleet vain osia lähetyksestä, luulivatkin hyökkääjien olevan marsilaisten sijaan saksalaisia.
Vastaavia tapauksia
Vuonna 2006 belgialainen RTBF-televisioasema lähetti pilauutisen, jonka mukaan hollanninkielinen Flanderi oli julistautunut itsenäiseksi ja Belgian kuningaspari oli paennut maasta lentokoneella. Monet belgialaiset uskoivat uutiseen, ja ulkomaiden edustustoista otettiin yhteyttä maan viranomaisiin.
Welcome to Hell (Tommi Salmelan albumi)
Welcome to Hell on suomalainen laulaja Tommi Salmelan toinen albumi, joka julkaistiin 28. toukokuuta 2021.
Kappaleet
== Kokoonpano ==
Doug Liman
Doug Liman (s. 24. heinäkuuta 1965 New York, Yhdysvallat) on yhdysvaltalainen elokuvaohjaaja, -tuottaja ja kuvaaja. Hänen töitään ovat muun muassa Swingers (1996), Go (1999), Medusan verkko (2002), Mr. & Mrs. Smith (2005), Jumper (2008), Fair Game (2010) ja Edge of Tomorrow (2014).
Kiväärilajit
Alla listoja eri kiväärilajeista. Taulukoihin on merkitty laji/luokka, kaliiperivaatimus, mahdollinen Suomen lajiliitto/jaosto, mahdollinen kansainvälinen lajiliitto sekä muut huomiot:
Kasa-ammunnassa on seuraavat kiväärilajit/-luokat:
Kalle Hakala
Kalle Juhonpoika Hakala (18. maaliskuuta 1880 Lempäälä – 16. toukokuuta 1947 Mikkeli) oli suomalainen toimittaja ja poliitikko, joka toimi SDP:n kansanedustajana vuosina 1911–1918, 1924–1933 ja 1934–1947. Hän oli muun muassa Mikkelissä ilmestyneen Vapaus-sanomalehden päätoimittaja sekä Valtakunnanoikeuden ja sotasyyllisyysoikeuden jäsen.
C. D. Broad
Broadista tuli Cambridgen yliopiston filosofian professori vuonna 1933. Hän sai vaikutteita muun muassa John Lockelta, William Ernest Johnsonilta, Alfred North Whiteheadilta, G. E. Moorelta ja Bertrand Russellilta, ja on vaikuttanut itse muun muassa A. J. Ayeriin.
Saara Lipsanen
Saara Lipsanen (s. 13. syyskuuta 1995 Lappeenranta) on suomalainen keihäänheittäjä, joka edustaa Lappeenrannan Urheilu-Miehiä. Hänen valmentajansa on Olavi Parjanen. Kolmiloikkaaja Simo Lipsanen on hänen kaksoisveljensä.
William Pitt
Pitt nousi suosioon alahuoneessa "tavallisena miehenä". Hän aloitti alahuoneessa jo 1735, oli loistava puhuja ja käytti taitojaan toistuviin hyökkäyksiin pääministeri Robert Walpolea vastaan.
Leo VII
Paavi Leo VII oli paavina tammikuulta 936 – 13. heinäkuuta 939. Hänen oikeaa nimeään ei tunneta, ja hänestä yleensäkin tiedetään varsin vähän. Hänen syntymävuotensa on myös tuntematon. Hänen kuolinpäivänsä (13. heinäkuuta 939) on kuitenkin tiedossa, samoin päivä, jolloin hänestä tuli paavi (3. tammikuuta 936). Hän oli paavina yli kolme vuotta. Leo VII:n pontifikaatti sijoittuu Johannes XI:n ja Stefanus VIII:n väliin.
S/S Heinrich
100 rekisteritonnin S/S Heinrich oli ollut koko kesän 1924 Perämerellä Marjaniemen edustalla. Suomen aluevesirajan ulkopuolelle ankkuroituneesta aluksesta oli kuljetettu pirtua Suomen rannikolle veneillä. Syyskuun puolivälissä laivan ankkuriköysi katkesi kovassa myrskyssä ja se lähti ajelehtimaan tuulen mukana samalla kun myös aluksen koneet menivät epäkuntoon. Parin päivän kuluttua Heinrich törmäsi noin 12 kilometrin päässä Kemistä Valkeankarin ja Pohjantähden välillä olevalle Ulommaisen karille. Laivan 1000 litran pirtulasti oli jo tätä ennen heitetty mereen ja kuusihenkinen miehistö poistui karille jääneestä alukseen ohikulkeneeseen toiseen laivaan. Karille jäänyt laivan hylky romuttui lopullisesti seuraavana talvena ahtojäiden musertamana. Haaksirikkopaikkaa alettiin kutsua Pirtukariksi.
Kaarlen yliopisto
Historia
Sodan päättyessä vuonna 1945 natsit varastivat Kaarlen yliopiston historialliset tunnusmerkit (rehtorin ketju, yliopiston sinetti, yliopiston yksittäisten tiedekuntien valtikat, historialliset perustamisasiakirjat, kirjat ja asiakirjat jne.) Mitään näistä historiallisista esineistä ei ole tähän päivään mennessä saatu takaisin.
Joensuun Maila
Ajatus erikoisseurasta herää: Karjalan Mailan perustaminen
Ajatuksen pesäpallon erikoisseuran perustamisesta esittivät syksyllä 1957 Höytiäisten Urheilijoiden ja Joensuun Maila-Poikien pelaajat, jotka halusivat saada laadukkaan joukkueen kasaan. Erikoisseuran asema koettiin lajin kehittämisen kannalta tärkeäksi, jotta uudella seuralla olisi mahdollisuudet nousta Mestaruussarjaan ja menestyä sarjassa. Seura-ajatuksen ajajilla oli ajatuksena yhdistää HöU:n ja JMP:n joukkueet, jolle olisi tarkoitus hakea HöU:n paikkaa Suomensarjassa. Yhdistymisellä oli myös vastustajia, jotka katsoivat että yhdistettynäkään joukkueen taso ei riittäisi SM-sarjaan ja uuden seuran perustamisen haasteet asettaisivat epävarmuustekijöitä lajin kehittämiselle kaupungissa. HöU:n pesäpallojaosto otti virallisesti yhteyttä JMP:n toimijoihin, mutta yhdistymishankkeelle ei tällöin nähty jatkomhdollisuuksia.
Juniorijoukkueet
Joensuun Mailalla on kaudella 2023 C-tyttöjä lukuun ottamatta kaikki mahdolliset juniorijoukkueet.
Ismo Mäkinen
Ismo Mäkinen (s. 16. lokakuuta 1977 Vammala) on suomalainen taekwondoin. Hän on kilpaillut ITF:n (International Taekwon-Do Federation) kilpailuissa. Hän on lajissaan maailman kaikkien aikojen menestyksekkäimpiä urheilijoita. Mäkinen on vyöarvoltaan 5. Dan. Hän toimii Taekwon-Do Akatemian opettajana.
Angoravuohi
pienoiskuva|Valkoinen angoravuori. Angoravuohi on pitkä- ja pehmeäkarvainen vuohi, jonka villaa nimitetään mohairiksi. Se on saanut nimensä Turkin pääkaupungin, Ankaran mukaan, joka historiallisesti tunnetaan nimellä Angora.
Douglas (jalkapalloilija)
São Paulossa pelatessaan Douglas voitti Copa Sudamericanan vuonna 2012.
Vanuatun presidentti
Vanuatun presidentti on Vanuatun valtionpäämies. Presidentti valitaan viisivuotiselle virkakaudella epäsuoralla vaalilla, valitsijakollegioon kuuluvat parlamentin jäsenet sekä kuuden provinssin päämiehet. Presidenttiehdokkaan täytyy olla Vanuatun kansalainen ja kuulua johonkin paikalliseen heimoon sekä olla vaalikelpoinen myös parlamenttivaaleissa.
Tabula Hungariae
Kuvaus
thumb|right|225px|Kartan esittämä alue.
Heinähäntä
Jälkimmäinen tapa vaatii traktorinkuljettajalta taitoa mutta säästää työtä huomattavasti. Ladossa traktorin kuljettaja voi samoin tyhjentää heinähännän vain vapauttamalla heinähännässä olevasta vivusta sen sivu- ja päälihaarukat.
Jupiter
Sisäinen rakenne
Vetymeri on nestemäistä molekyylimuodossa olevaa vetyä ja heliumia sisältävä kerros 12 000 kilometrin syvyyteen asti. Molekulaarinen vety muuttuu nestemäiseksi metalliseksi vedyksi noin 1–4 miljoonassa baarissa ja 5 000–10 000 kelvinin lämpötilassa. Metallisen vedyn kerros on 45 000 kilometriä paksu, kattaen suuren osan Jupiterin säteestä, ja siinä on ehkä konvektiivinen vyöhyke. Vety-heliumkerroksessa helium sataa hiljalleen alas kohti ydintä. Jupiterin nestemäisen vedyn ja heliumin kerros on yhteensä yli 40 000 kilometrin paksuinen. Sen alapuolella vety muuttuu kiinteäksi. Sisimpänä on kiinteä ydin, jonka säde on muutamia tuhansia kilometrejä. Kiinteän ytimen vähimmäiskooksi arvioidaan 10–15 Maan massaa. Osa kiinteästä ytimestä saattaa liueta ympäröivään vetyvaippaan. Lämpötila Jupiterin ytimessä on 20 000–30 000 kelviniä. Joidenkin arvioiden mukaan rautasilikaattiydin olisi läpimitaltaan 24 000 kilometriä. Paine Jupiterin ytimessä lienee 40–80 megabaria.
Suuri punainen pilkku
Aika ajoin pilkku haalenee niin, ettei sitä näe lainkaan. Pilkun mitat ovat suunnilleen 12 000 × 25 000 kilometriä. Pilkun paikka, soikeus ja koko vaihtelevat vuosikymmenten saatossa. Pilkku vaeltelee ja vaihtaa värähdellen paikkaansa eri pituusasteille. Koko vaihtelee välillä noin 24 000–40 000 kilometriä × 12 000–14 000 kilometriä. Sata vuotta sitten pilkku oli kaksi kertaa nykyistä suurempi, eli sen pituus oli 50 000 kilometriä ja leveys 11 000 kilometriä, tämän jälkeen pilkku on pyöristynyt kutistuen pituussuunnassa. Pilkku pyörii vastapäivään ja yksi kierros kestää kuusi päivää. Pilkut ovat kahdeksan kilometriä ympäröivien pilvien huippujen yläpuolella.
Jupiteriin on syntynyt jatkuvasti kasvava Jupiterin pieni punainen pilkku, toiselta nimeltään ovaali BA. Toukokuussa 2008 Jupiterin pinnalle ilmestyi kolmas pilkku, kooltaan kahta muuta pienempi. Kuitenkin vain kaksi kuukautta tämän jälkeen pilkku joutui Jupiterin suuren punaisen pilkun ”imaisemaksi” ja katosi näin kokonaan.
Suuret kuut
Ganymedes on aurinkokunnan suurin kuu, ja sen pinnalla on Kuun meriä muistuttavia tummia alueita. Kuulla on happea sisältävä ohut kaasukehä, ja magneettikenttä toisin kuin millään muulla tunnetulla kuulla. Happi lienee peräisin Auringon säteilyn hapeksi ja vedyksi hajottamasta vedestä, raskaampi happi leijuu Ganymedeksen yllä veden toisen aineosan vedyn karatessa kevyempänä avaruuteen.
Synty
Jupiter lienee syntynyt aikaisemmin kuin Maa, ehkä 3–10 miljoonaa vuotta aikaisemmin. Yleensä ollaan sitä mieltä, että Jupiter syntyi jäästä ja kivestä koostuneen planeetan kasvettua niin suureksi, että se pystyi keräämään kaasua alkuaurinkoa ympäröivästä esiplanetaarisesta kaasu- ja pölykiekosta. Jupiterin kiinteistä aineista koostuvan ytimen massa olisi silloin vähintään kymmenen Maan massaa. Jotkut tutkijat ovat väittäneet Jupiterin kutistuneen muutamassa sadassa vuodessa tiheän Aurinkoa ympäröivän kaasukiekon häiriöstä. Muodostuttuaan Jupiter säteili lämpöä niin runsaasti, että se hehkui punaisena. Nykyisten siirtymisteorioitten (migraatioteorioitten) kannattajat uskovat Jupiterin siirtyneen radallaan 0,45 AU 100 000 vuodessa. Siirtyminen on johtunut Jupiterin ja ympäröivän kaasu- ja pikkuplaneettakiekon välisestä vuorovaikutuksesta. Alkuaurinkosumun kaasukiekossa liikkunut Jupiter on saattanut singota pikkuplaneettoja radoille, joissa ne törmäävät Maahan ja kiihdyttänyt siten Maan syntyä.
Poliisin painajainen III – Havana Club
Juoni
Pankkiiri Phillip Chandler ja tämän vaimo murhataan. Heidän tyttärensä Caroline hälyttää poliisit ja yrittää ottaa yhteyttä myös veljeensä Evaniin, joka ei vastaa puhelimeen. Anne Meyer ja Joe Fein lähtevät Evanin luokse, jolloin hän pakenee autolla, jääden kuitenkin kiinni. Hän käyttäytyy oudosti muttei kuitenkaan vaikuta syylliseltä. Pian Ben saa eräältä TV-toimittajalta vihjeen, joka johdattaa poliisiperheen yksityiselle sikarikerholle ja sen omistajan, Vincent Coellen luokse. Myös pormestari löytyy paikalta ja Paul alkaa epäillä rahanpesua, johon myös poliisien korkein johto on sekaantunut.